Se conoix con o nombre de Revolución de mayo a los escaicimientos de mayo de 1810 en a ciudat de Buenos Aires en l'actual Archentina, que alavez yera una colonia d'Espanya, estando a capital d'o Visorreinato d'o Río de la Plata. Istos escaicimientos prencipioron o 18 de mayo de 1810, quan plegoron a Buenos Aires as noticias d'a cayita d'a Chunta Suprema Central de Sevilla mientres a Guerra d'o Francés, continoron en a dita semana de mayo dica o 25 de mayo, quan rematoron con a destitución d'o visorrei Baltasar Hidalgo de Cisneros y a proclamación d'a Primera Chunta de Gubierno. Ista destitución s'aprebó en o dito "Capítol ubierto d'o 22 de mayo de 1810".